Nigraflava eŭrilajmo

La nigraflava eŭrilajmoOrnitologia taksonomio. () estas birdospecio el la familio de eŭrilajmedoj. Ĝi troviĝas en Sudorienta Azio.

Taksonomio
Laŭ AviListAviList v2025, konsultita la 21-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Eurylaimidae - eŭrilajmedoj
Eurylaimus Horsfield, T, 1821 - eŭrilajmo
Eurylaimus ochromalus Raffles, TS, 1822 - nigraflava eŭrilajmo

Etimologio
La scienca genra nomo Eurylaimus venas el la antikva greka εὐρύς (eŭrus) kiu signifas "larĝa" kaj λαιμός (lajmos) = gorĝoBirds of the World, Black-and-yellow Broadbill.. Efektive, tiuj birdoj havas "larĝan gorĝon" kun ekstra dekkvina kolvertebro. Pro tio la birdo ekz. germane estas nomata larĝfaringulo (Breitrachen) dum multaj aliaj lingvoj nomas ĝin larĝbekulo (ekz. svede Brednäbb, angle Broadbill, itale Beccolargo, pole szerokodziób, estone lainokk, ĉine 阔嘴鸟).

La specia epiteto ochromalus, ankaŭ venas el la antikva greka, ὠχρός (okros) = pale flava, kaj μέλας (melas) = nigra, pro la koloro de la plumaro.

Aspekto
La Nigraflava eŭrilajmo estas malgranda, distinga specio de tipa eŭrilajmo, kiu longas 13,5–15 cm kaj pezas 31–39 g. Maskloj havas nigrajn kapojn kaj suprajn partojn kun blanka kolumo kaj nigra brustobendo, kune kun elstaraj flavaj markoj sur la dorso kaj flugiloj. La subaj partoj estas vinrozkoloraj, paliĝante al flava direkte al la ventro kaj subvostaj kovriloj (vostoplumoj kiuj kovras la malsupran flankon de la bazo de la vosto). La vosto estas nigra, kun flavaj makuloj sur la mezaj plumoj kaj pli blankaj sur la eksteraj plumoj. La irisoj estas palflavaj, dum la beko estas brilblua, kun verda pinto ĉe la supra mandiblo kaj nigraj randoj. Al la bazo de la beko mankas harecplumetoj, kiuj ĉeestas en iuj aliaj specioj de eŭrilajmoj. La kruroj estas ruĝecaj, kun longaj tarsometatarsoj. Raffles, Stamford (1822). Second part of the descriptive catalogue of a zoological collection made in the island of Sumatra and its vicinity. Transactions of the Linnean Society of London. Vol. 13. London: Linnean Society of London. pp. 297–298. Arkivita el la originalo la 1an de Decembro 2021. Alirita la 1an de Decembro 2021 – via Biodiversity Heritage Library.  La specio montras iom da seksa dimorfismo, ĉar inoj havas interspacon en la centro de la nigra brustobendo. Junuloj ne havas klare difinitan brustobendon kaj havas palflavan superokulon (strio de la beko ĝis super la okulo) kun grizblankaj subaj partoj.

Disvastiĝo kaj habitato
La nigraflava eŭrilajmo troviĝas suda Mjanmao, suduesta kaj suda Tajlando, Malajzio, Singapuro, Brunejo kaj Indonezio (ĉefe Sumatro kaj Borneo). Ĝi vivas en larĝa gamo da arbaroj, ĉiamverdaj arbaroj, miksitaj dipterokarpaj arbaroj, erikejaj arbaroj, marĉaj arbaroj, arbaraj randoj, kaj kultivataj plantejoj (kakao, kaŭĉuko kaj albizio).

Referencoj

Kategorio:Eŭrilajmedoj
Kategorio:Paseroformaj
Kategorio:Birdoj de Azio